CELEX: 62018CN0532
Language: el
Date: 2018-08-14 00:00:00
Title: Υπόθεση C-532/18: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 14 Αυγούστου 2018 — GN, εκπροσωπούμενη από τον πατέρα της HM κατά ZU, ως συνδίκου πτωχεύσεως της Niki Luftfahrt GmbH

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/9
            
         
      Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 14 Αυγούστου 2018 — GN, εκπροσωπούμενη από τον πατέρα της HM κατά ZU, ως συνδίκου πτωχεύσεως της Niki Luftfahrt GmbH
      (Υπόθεση C-532/18)
      (2018/C 427/13)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      
         Ενάγουσα: GN, εκπροσωπούμενη από τον πατέρα της HM
      
         Εναγομένη: ZU, ως σύνδικος πτωχεύσεως της Niki Luftfahrt GmbH
      
         Προδικαστικό ερώτημα
      
      Υφίσταται «δυστύχημα» το οποίο θεμελιώνει ευθύνη του αερομεταφορέα κατά την έννοια του άρθρου 17, παράγραφος 1, της συμβάσεως για την ενοποίηση ορισμένων κανόνων στις διεθνείς αεροπορικές μεταφορές, η οποία συνήφθη στις 28 Μαΐου 1999 στο Μόντρεαλ, υπεγράφη στις 9 Δεκεμβρίου 1999 από την Ευρωπαϊκή Κοινότητα βάσει του άρθρου 300, παράγραφος 2, ΕΚ και εγκρίθηκε εξ ονόματος της Ευρωπαϊκής Κοινότητας με την απόφαση 2001/539/ΕΚ (1) του Συμβουλίου της 5ης Απριλίου 2001 (σύμβαση του Μόντρεαλ), σε περίπτωση που ποτήρι με καυτό καφέ έχει τοποθετηθεί στο τραπεζάκι του εμπρόσθιου καθίσματος εντός αεροσκάφους εν πτήσει και για αδιευκρίνιστους λόγους ολισθαίνει και ανατρέπεται με αποτέλεσμα ένας επιβάτης να υποστεί εγκαύματα;
      
         (1)  Απόφαση 2001/539/ΕΚ του Συμβουλίου, της 5ης Απριλίου 2001, για την σύναψη από την Ευρωπαϊκή Κοινότητα της σύμβασης για την ενοποίηση ορισμένων κανόνων στις διεθνείς αεροπορικές μεταφορές (σύμβαση του Μόντρεαλ) (ΕΕ 2001, L 194, σ. 38).